English: Well, what I will say, Llywydd, is that long waits in the NHS in Wales have come down for four months in a row, and people across the system are doing their very best to make sure that they meet the targets that the health service has signed up to. The leader of the opposition is right, accident and emergency departments end up dealing with failures in other parts of the system - less, I think, the failure that he pointed to. But, we know, when people feel that they might not get an appointment elsewhere in the system, they know they can turn up in an A&E department and in the end you will be seen. You may have to wait longer than you wanted to and the conditions that you might have to wait in would not be what you would expect, but in the end you will be seen. And that's why people default to it if they don't have confidence that they will get the timely care they need in other parts of the system. That is part of the explanation of the pressures that A&E departments are facing in every part of the United Kingdom. Staff are working as hard as they possibly can in the very difficult circumstances they face. Every week, I report - I'm very seldom asked, but every week I report on the impact of coronavirus in the Welsh NHS. At the end of last week, the number of patients in a bed in a hospital in Wales with coronavirus went up by more than 100 in a single week, back over 500 on Friday. The number of staff off because of COVID-19 went back over 1,000 last week. All of that, every time that happens, that makes it more difficult for staff trying to clear the backlog of people waiting for planned care. And yet, every single day, they do everything they can to try to make sure that people in Wales get the quality care and the sustained interventions that we know they need.
Welsh: Wel, yr hyn a ddywedaf i, Llywydd, yw bod arosiadau hir yn y GIG yng Nghymru wedi gostwng dros bedwar mis yn olynol, ac mae pobl ledled y system yn gwneud eu gorau glas i sicrhau eu bod nhw'n cyrraedd y targedau y mae'r gwasanaeth iechyd wedi ymrwymo iddyn nhw. Mae arweinydd yr wrthblaid yn iawn, mae adrannau damweiniau ac achosion brys yn ymdrin â methiannau mewn rhannau eraill o'r system - nid cymaint, rwy'n credu, â'r methiant y cyfeiriodd ato. Ond, rydym ni'n gwybod, pan fydd pobl yn teimlo efallai na fyddan nhw'n cael apwyntiad mewn mannau eraill yn y system, maen nhw'n gwybod y gallan nhw fynd i adran damweiniau ac achosion brys ac yn y diwedd, cael eu gweld. Efallai y bydd yn rhaid i chi aros yn hirach nag yr oeddech chi eisiau ac efallai na fyddai amgylchedd y bydd yn rhaid i chi aros ynddo yr hyn y byddech chi'n ei ddisgwyl, ond yn y diwedd fe gewch eich gweld. A dyna pam mae pobl yn dewis y llwybr hwn os nad oes ganddyn nhw ffydd y byddan nhw'n cael y gofal amserol sydd ei angen arnyn nhw mewn rhannau eraill o'r system. Dyna egluro i raddau y pwysau y mae adrannau damweiniau ac achosion brys yn ei wynebu ym mhob rhan o'r Deyrnas Unedig. Mae staff yn gweithio mor galed ag sy'n bosibl o dan yr amgylchiadau anodd iawn y maen nhw'n eu hwynebu. Bob wythnos, rwy'n adrodd - anaml y caf fy holi, ond bob wythnos rwy'n adrodd ar effaith coronafeirws yn GIG Cymru. Ddiwedd yr wythnos diwethaf, roedd cynnydd o dros 100 yn nifer y cleifion mewn gwely mewn ysbyty yng Nghymru gyda coronafeirws mewn un wythnos, nôl i dros 500 ddydd Gwener. Aeth nifer y staff a oedd i ffwrdd o'u gwaith oherwydd COVID-19 yn ôl dros 1,000 yr wythnos diwethaf. Bob tro mae hynny'n digwydd, mae'n ei gwneud hi'n anoddach i staff sy'n ceisio clirio'r ôl-groniad o bobl sy'n aros am ofal wedi'i gynllunio. Ac eto, bob dydd, maen nhw'n gwneud popeth o fewn eu gallu i geisio sicrhau bod pobl Cymru'n cael y gofal o ansawdd a'r ymyriadau parhaus yr ydym ni'n gwybod eu bod eu hangen.